EkBass/fiwiki-20250220-pages-articles huggingface dataset:
Splitin lentoasema

Splitin lentoasema () on lentoasema Split-Dalmatian maakunnassa Kroatiassa. Asema sijaitsee Kaštelan kaupungissa linnuntietä noin 10 kilometrin päässä Splitistä, Kaštelanlahden toisella puolella Lentoaseman kautta kulki 2017 2 818 176 matkustajaa. Aseman terminaalista ei ole suoraa kulkuyhteyttä lentokoneisiin, vaan koneisiin kuljetaan ulkoilman kautta. Suomesta Splitiin lentävät Finnair, Norwegian ja Jettime. ==Lähteet== == Aiheesta muualla == * Splitin lentoaseman sivusto Luokka:Kroatian lentoasemat Luokka:Splitin rakennukset ja rakennelmat
Roddy Bottum

Roswell Christopher "Roddy" Bottum (s. 1. heinäkuuta 1963) on yhdysvaltalainen rockmuusikko. Hän tuli alun perin tunnetuksi Faith No Moren kosketinsoittajana; nykyisin hän toimii oman Imperial Teen -yhtyeensä keulahahmona. Bottum syntyi Los Angelesissa, soitti jo lapsena pianoa ja muutti 18-vuotiaana San Franciscoon. Hän on ollut avoimesti homoseksuaali vuodesta 1993. Bottum on myös elokuvamusiikin säveltäjä: hänen työtään on Craig Chesterin Adam & Steve -elokuvan (2005) musiikki. Luokka:Yhdysvaltalaiset kosketinsoittajat Luokka:Yhdysvaltalaiset kitaristit Luokka:Yhdysvaltalaiset rocklaulajat Luokka:Yhdysvaltalaiset rockmuusikot Luokka:Yhdysvaltalaiset elokuvasäveltäjät Luokka:Vuonna 1963 syntyneet Luokka:Elävät henkilöt
George Krstic

George Krstic (s. 1972 Ohio) on yhdysvaltalainen käsikirjoittaja ja tuottaja, joka tunnetaan erityisesti työstään science fictionin parissa. ==Elämäkerta== Krstic syntyi Ohiossa, josta hän lähti high schoolin jälkeen kiertämään maailmaa ja asui muun muassa Jersey Cityssä kuusi vuotta ennen muuttamistaan New Yorkiin, jossa hän opiskeli School of Visual Artsissa. Opiskelun aikana Krstic käsikirjoitti ja ohjasi science fiction elokuvan The Last Actor. Elokuva palkittiin useilla palkinnoilla muun muassa CINE Golden Eaglella. Seuraavina vuosina hän työskenteli muutamien elokuvien ja televisiosarjojen parissa, toimien samalla kirjoittajana ja toimittajana kyber-kulttuuria käsittelevässä lehdessä Axcess. Krsticin ensimmäinen kokemus animaatiosarjan parissa oli vuonna 1999 ensi esityksensä saaneessa Downtownissa, jossa hän toimi käsikirjoittajana. Sarja ei kuitenkaan menestynyt vaikka se sai Emmy- ehdokkuuden. Downtownin jälkeen Krstic jatkoi yhteistyötä Jody Schaefferin kanssa ja he loivat oman animaatiosarjan Megas XLR. Sarjassa oli paljon vaikutteita kaksikon nuoruuden kiinnostuksen kohteista, kuten roboteista, aikamatkustuksesta, muukalaisolennoista ja komediasta. Cartoon Network piti sarjan ideasta ja sitä esitettiin ensi kerran vuosina 2004–2005. Sittemmin Krstic siirtyi työskentelemään George Lucasille ja erityisesti käsikirjoittajaksi vuonna 2008 ilmestyneeseen tietokoneanimaatiosarjaan Star Wars: The Clone Wars. Hän on myös kirjoittanut muutamia sarjakuvia animaatiosarjan Megas XLR:n pohjalta, jotka julkaistiin DC Comicsilla. == Lähteet == == Aiheesta muualla == * Krsticin virallinen blogi * Luokka:Yhdysvaltalaiset elokuvakäsikirjoittajat Luokka:Yhdysvaltalaiset televisiokäsikirjoittajat Luokka:Yhdysvaltalaiset televisiotuottajat Luokka:Animaatio-ohjaajat Luokka:Vuonna 1972 syntyneet Luokka:Elävät henkilöt
Gaius Asinius Pollio

Gaius Asinius Pollio (76 eaa. – 4 jaa.) oli roomalainen puhuja, runoilija, historioitsija, sotilas ja poliitikko. Pollion isän nimi oli Gnaeus ja hänen isoisänsä saattoi olla liittolaissodassa taistellut Herius Asinius. Pollio liittyi Julius Caesarin kannattajiin. Vallattuaan Italian Caesar lähetti Pollion Gaius Scribonius Curion kanssa ajamaan Caton Sisiliasta. Tämän jälkeen Pollio ja Curio lähetettiin Africaan, jossa Curio kaatui taistelussa Numidian kuningasta Jubaa vastaan Bagradas-joen taistelussa. Pollio perääntyi joukkoineen Uticaan. Pollio oli paikalla Farsaloksen taistelussa. Vuonna 47 eaa. Pollio oli luultavasti kansantribuuni. Vuonna 46 eaa. Pollio oli Caesarin kanssa Africassa sotimassa. Pollio oli luultavasti yksi vuoden 45 eaa. preettoreista. Tämän jälkeen Caesar lähetti Pollion Hispaniaan maaherraksi. Caesarin murhan jälkeen senaatti pyysi Pollioa avustamaan heitä joukkoineen Mutinan sodassa Marcus Antoniusta vastaan. Pollio ei kuitenkaan halunnut auttaa senaattia, mutta ei myöskään halunnut tukea Antoniustakaan. Vasta kun Antonius ja Octavianus solmivat Lepiduksen kanssa toisen triumviraatin liittyi Polloi puolelleen. Triumvirit nimittivät Pollion vuoden 40 eaa. konsuliksi, vastalahjaksi Pollio joutui uhraamaan appensa Lucius Quintiuksen, joka oli triumviirien proskriptiolistoilla. Seuranneessa provinssien jaossa Antonius sai hallittavakseen Gallian ja hän nimitti Pollion legaatikseen Gallia Transpadanassa. Pollio sai myös tehtäväkseen maan jakamisen veteraaneille. Tässä tehtävässä Pollio sai pelastettua runoilija Vergiliuksen maatilan Mantuassa joka oli pakkolunastettu. Pollio neuvotteli Octavianuksen ja Antoniuksen välisen sopimuksen Brundisiumissa vuonna 40 eaa. Vuonna 39 eaa. Antonius lähetti Pollion taistelemaan illyrialaista parthini-heimoa vastaan koska se oli liittoutunut Marcus Brutuksen kanssa. Voitostaan parthineja vastaan Polliolle myönnettiin triumfi. Tämän jälkeen Pollio vetäytyi poliittisesta elämästä lähes täysin. == Lähde == *Smith, Dictionary of Greek and Roman Biography and Mythology > v. 3, page 437 Luokka:Roomalaiset historioitsijat Luokka:Roomalaiset runoilijat Luokka:Roomalaiset sotilaat Luokka:Roomalaiset poliitikot Luokka:Vuonna 76 eaa. syntyneet Luokka:Vuonna 4 kuolleet
Magnus Ekblad

Magnus Oskar Severin Ekblad (6. syyskuuta 1887 Sundsvall – murhattu 9. helmikuuta 1921 Turku) oli jääkärikapteeni. Hänen vanhempansa olivat kauppias Mårten Ekblad ja Maria Sofia Österbacka. Magnus Ekblad kirjoitti ylioppilaaksi Kokkolan ruotsalaisesta yhteiskoulusta vuonna 1909 ja liittyi Vaasalaiseen osakuntaan. Vuodet 1909–1911 hän vietti Yhdysvalloissa, missä työskenteli harjoittelijana eri tehtaissa. Vuodet 1911–1914 hän opiskeli sekä Teknillisen korkeakoulun koneinsinööriosastossa, että Helsingin yliopiston filosofisen tiedekunnan maanviljelystaloudellisessa osastossa.Suomen jääkärien elämäkerrasto 1938Suomen jääkärien elämäkerrasto 1975 Magnus Ekblad liittyi vapaaehtoisena Saksassa sotilaskoulutusta antavaan (Pfadfinder-kurssi) jääkäripataljoona 27:n 1. komppaniaan 25. helmikuuta 1915, josta hänet siirrettiin 21. joulukuuta 1915 4. komppaniaan. Pataljoonan täydennyspataljoonaan hänet siirrettiin 24. toukokuuta 1916 ja takaisin 4. komppaniaan 23. toukokuuta 1917. Ekblad saapui Suomeen muun jääkärien pääjoukon mukana 25. helmikuuta 1918 luutnantiksi ylennettynä. Hänet sijoitettiin 5. Jääkärirykmentin 14. jääkäripataljoonan 2. komppaniassa komppanianpäällikkönä, ottaen osaa komppaniansa mukana taisteluihin Karjalankannaksella. Suomen sisällissodan jälkeen hän palveli Suomen Armeijassa 5. Jääkärirykmentissä, jonka nimi muutettiin myöhemmin Kuopion Jalkaväkirykmentiksi N:o 4. Hän toimi rykmentissä 5. komppanian päällikkönä. Magnus Ekblad ero Armeijasta 29. marraskuuta 1918 ja siirtyi Vaasan ruotsalaisen Suojeluskunnan päälliköksi. Jouluaattona 1919 hän astui uudelleen armeijan palvelukseen ja hänet sijoitettiin ensin Porin rykmentin 5. komppaniaan nuoremmaksi upseeriksi ja myöhemmin komppanian päälliköksi. Ekblad murhattiin Turussa Hamburger Börsin hotellissa 9. helmikuuta 1921. Murhaaja oli Ekbladin entinen jääkäritoveri Carl Thomas Reguel Wolff joka oli vaatinut Ekbladia tunnustamaan Saksassa 1916 tapahtuneen siviilihenkilön surman josta Wolff oli tuomittu. Ekblad oli ollut Wolffin seurassa tuon surmatyön aikana. Ekblad on haudattu Vaasaan. Wolff tuomittiin murhasta elinkautiseen kuritushuonerangaistukseen ja hän teki itsemurhan Sörnäisten vankilassa maaliskuussa 1924.Mikko Uola : Jääkärimurha Turussa 1921, Vapaussoturi-lehti 5/2015 Murhaaja Wolff tehnyt itsemurhan, Aamulehti, 23.03.1924, nro 71, s. 10, Kansalliskirjaston digitaaliset aineistot ==Lähteet== *Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Suomalaiset henkirikosten uhrit Luokka:Vuonna 1887 syntyneet Luokka:Vuonna 1921 kuolleet
Brian’s

Brian's on jääkiekkoon keskittyvä maalivahdinvarustemerkki, joka valmistaa muun muassa räpylää, kilpeä, patjoja, ylävartalosuojia ja housuja.Goaliepro.com Brian's valmistaa varusteensa Kanadassa. Brian's:n tehdas sijaitsee Kingsvillen kaupungissa Ontariossa.Brian's == Historiaa == Brians on teki itseään tunnetuksi hienoilla kuvioinneilla varusteissaan, ennen kuin ne alkoivat yleistyä. Brian's:lle tuli uusi omistajatiimi vuonna 2004, kun mm omat työntekijät Reo Roy ja Ben Ward osti Brian's Custom Sports:n. Tämän johdosta Brian's teki paluuta markkinoille. Brian's:n loi uuden mallin DX2, joka on uuteen V-tyyliin perustuva malli.http://www.goaliepro.com/fi/uutiset/2005/briansedustus_goalieprolle Myös custom-palvelut kokivat ison mullistuksen. == Brian's:n käyttäjät == Moni huippumaalivahti käyttää Brian's:in varusteita.http://www.goaliepro.com/fi/uutiset/2007/goaliepron_pro_palvelu_pelaa.php Suomalaisista Petri Vehanen, Mika Noronen, Riku Helenius ja Ari Sulander käyttävät Brian's:n varusteita. Myös kanadalaiset Manny Legacé ja Ray Emery luottavat Brian's:n varusteisiin. == Brian's:n mallit == Brians toi markkinoille 2009 kaudelle uuden Zero G-linjan jonka tuotteiden ensimmäiset versiot tulivat suomeen marraskuussa 2008. Tämän mallin käyttäjiksi siirtyi useita NHL- ja muita ammattilaisia. Brian's:in 2008 mallit ovat Thief ja DX2. Vanhempia malleja ovat Demon ja Beast. Junioreille on myös oma DX4-linja. == Brian's:n custom-palvelut == Yksi osa-alue mikä tekee Brian's:sta suositun, ovat heidän custom-palvelunsa. Halutessaan käyttäjä voi "customoida" varusteitaan, eli niitä muokataan varusteet yksilöllisesti käyttäjän haluamalla tavalla. Esimerkiksi patjoihin voi saada pidemmän reisiosan, remmit voidaan sijoitella eri tavalla ja värit saa valita itse. Brian's tekee ehkä maailman hienoimmat kuvioinnit varusteisiinsa. Brians tuo kaudella 2011 Subzeron ja H serieksen markkinoille. Subzeron patjoja käyttävät esim. Chris Mason ja H seriestä Jaroslav Halak == Lähteet == == Aiheesta muualla == * Brian's * Goaliepro Luokka:Jääkiekkovälineet Luokka:Urheiluvälinevalmistajat Luokka:Urheiluvälinemerkit
Richard Codey

Richard James "Dick" Codey (27. marraskuuta 1946) on yhdysvaltalainen demokraattipoliitikko, joka toimi New Jerseyn osavaltion kuvernöörinä vuosina 2004–2006. Hän toimi virkaatekevänä kuvernöörinä 12. tammikuuta – 15. tammikuuta 2002 Christine Todd Whitmanin erottua. Hänestä tuli uudestaan virkaatekevä kuvernööri 15. marraskuuta 2004 Jim McGreeveyn erottua. Codey aloitti New Jerseyn osavaltionkongressin edustajainhuoneessa 1974 ja siirtyi sieltä osavaltion senaattiin 1982, jossa hän toimi muun muassa senaatin puheenjohtajana 2000-luvun puolella. Codeyn viimeinen kausi osavaltionsenaatissa päättyi tammikuussa 2024. Hän on New Jerseyn historian pisimpään yhtäjaksoisesti osavaltionkongresissa toiminut henkilö. == Lähteet == Luokka:New Jerseyn kuvernöörit Luokka:Vuonna 1946 syntyneet Luokka:Elävät henkilöt Luokka:Yhdysvaltalaiset demokraattipoliitikot
Ekiden

Ekiden, useammin kutsuttu maratonviestiksi, on urheilulaji, jossa viisi- tai kuusihenkiset joukkueet juoksevat kukin amatöörikilpailuissa 20–30 kilometriä tai suuremmissa kisoissa täyden maratonin. Suosituin laji on Japanissa, mutta kisoja järjestetään myös Pohjois-Amerikassa ja muualla Aasiassa. Lisäksi laji tunnetaan myös Euroopassa. Ensimmäinen ekiden juostiin vuonna 1917, jolloin juostiin Kiotosta Tokioon. Kilpailu järjestettiin Japanin pääkaupungin vaihdon vuosipäivänä, ja kilpailu kesti yli kolme päivää. == Katso myös == * Chiba Ekiden Luokka:Yleisurheilulajit Luokka:Juoksu
Gabriel Tammelin

Gabriel Tammelin (Gabriel Laurentii, Tammelensis, Tammelinus; 24. helmikuuta 1641, Loimaa - 2\. elokuuta 1698, Lohja) oli Lohjan kirkkoherra, suomentaja ja suomalaisten sananlaskujen kerääjä. Tammelinin vanhemmat olivat Tammelan kirkkoherra Lars Aboicus (Laurentius Petri) ja hänen toinen puolisonsa Brita Larsdotter. Gabriel Tammelin pääsi ylioppilaaksi 1658 ja valmistui Turun akatemiasta filosofian maisteriksi 1664. Tammelin toimi Turun katedraalikoulun konrehtorina vuodesta 1667 ja rehtorina vuodesta 1670. Hänet valittiin Lohjan kirkkoherraksi vuonna 1675. Tähän virkaan hän astui vuonna 1677. Lääninrovasti hänestä tuli vuonna 1693. Tammelin oli myös valtiopäivämiehenä 1686. Tammelinin suomentajan ura käynnistyi, kun hän Johannes Gezelius nuoremman kehotuksesta käänsi suomeksi Johann Jakob Schützin teoksen Christliches Gedenkbüchlein (1673). Tammelin käytti pohjatekstinä Gezeliuksen vuonna 1676 julkaisemaa ruotsinnosta. Kirjan nimeksi tuli Christillinen muisto-kirja. Tammelin käänsi myös Johannes Gerhardin teoksen Meditationes sacrae joko latinasta tai saksasta. Se ilmestyi Tammelinuksen itsensä kustantamana Pyhät tutkistelemuxet -nimisenä vuonna 1680. Kirjan painos tuhoutui tulipalossa vuonna 1681, mutta Tammelin sai uutta painosta varten kuninkaalta avustuksen. Tammelin toimitti myös ruotsinkielisessä Raamatussa esiintyvien sanojen luettelon. Förteckning uppå de swenska ord, om hwilka finnes underrättelse i wår swenska bibel ilmestyi vuonna 1694, kaksikymmentä vuotta valmistumisensa jälkeen.Laine, Tuija: Tammelinus, Gabriel (Kansallisbiografia 9) Gabriel Tammelinin isä oli 1650-luvulla koonnut keräämistään suomalaisista sananlaskuista kokoelman Liber Proverbiorum Fennicorum, mutta ei julkaissut kokoelmaa. Gabriel Tammelin kartutti isänsä kokoelmaa. Lopulta Tammelinien sananlaskukokoelmat pääsivät julkisuuteen, kun Henrik Florinus toimitti niistä sekä omista ja joidenkin muiden keräelmistä teoksen Wanhain suomalaisten tawaliset ja suloiset sananlascut, joka ilmestyi vuonna 1702.Hautala 1954, s. 49–50 Tammelin oli naimisissa vuodesta 1663 Anna Eriksdotter Pihlin kanssa. Heidän pojistaan Lars Tammelin oli Turun piispana ja Henrik Tammelin Helsingin pormestarina ja lääninrahastonhoitajana. == Lähteet == * * * ===Viitteet=== == Aiheesta muualla == * Gabriel Tammelinin elämäkerta Kansallisbiografiassa Luokka:Suomen evankelis-luterilaisen kirkon papit Luokka:Suomentajat Luokka:Vuonna 1641 syntyneet Luokka:Vuonna 1698 kuolleet
Craig Chester

Craig Chester (s. 8. marraskuuta 1965) on yhdysvaltalainen näyttelijä ja elokuvaohjaaja sekä -käsikirjoittaja. Hän debytoi näyttelijänä elokuvassa Swoon (1992). Chesterin myöhempään tuotantoon kuuluu Adam & Steve (2005), jossa hän työskenteli sekä näyttelijänä, ohjaajana että käsikirjoittajana. == Lähteet == == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Vuonna 1965 syntyneet Luokka:Elävät henkilöt
Parker Posey

Parker Christian Posey (s. 8. marraskuuta 1968) on yhdysvaltalainen näyttelijä. Hän syntyi Baltimoressa, Marylandissa, mutta muutti jo varhain perheineen muihin osavaltioihin. Hänellä on kaksosveli Chris. Hän tuli tunnetuksi alun perin indie-elokuvista, joissa hän loi huomattavan uran 1990-luvun ensimmäiseltä puoliskolta alkaen, jolloin hän esiintyi esimerkiksi elokuvissa Party Girl, Surutta? Sekaisin ja The Doom Generation. Posey oli ehdolla Golden Globen saajaksi vuonna 2003. 2000-luvun puolella hänellä on ollut rooleja muiden muassa Scream 3:ssa (2000), Vetovoiman laeissa (2004), Blade: Trinityssä (2004), Superman Returnsissa (2006) ja Grace of Monacossa (2013). Posey on myös mandolinisti: hän soitti The Dandy Warholsin levyllä Welcome to the Monkey House (2003) kappaleella ”I Am Sound”. == Lähteet == == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset mandoliininsoittajat Luokka:Vuonna 1968 syntyneet Luokka:Elävät henkilöt
Bhavnagar

Bhavnagar (; ) on kaupunki Intiassa Gujaratin osavaltiossa, Khambatinlahden rannalla. Vuonna 2001 sen väkiluvuksi laskettiin 511 085 mikä teki siitä Gujaratin viidenneksi suurimman kaupungin.Citypopulation.de Kaupunki on perustettu vuonna 1723. Se oli aikoinaan oman pienen ruhtinaskuntansa keskus. Sen satama oli aikoinaan merkittävä kauppasatama, mutta se on niin matala, että vain pienet alukset voivat käydä siellä.Gujarat Maritime Board Bhavnagarin yliopisto on perustettu vuonna 1978.Bhavnagar University == Lähteet == == Aiheesta muualla == Luokka:Gujaratin kaupungit
John Hannah

John David Hannah (s. 23. huhtikuuta 1962) on skotlantilainen näyttelijä. Hän syntyi East Kilbridessa kolmesta lapsesta nuorimpana; hänellä on kaksi isosiskoa. John Hannah on esiintynyt mm.Muumio-elokuvasarjassa sekä televisiosarjoissa Spartacus - gladiaattori, Neiti Marple ja S.H.I.E.L.D. Agentit. Hannahin puolisona on ollut vuodesta 1996 näyttelijä Joanna Roth, jonka kanssa hän sai kaksoset 11. helmikuuta 2004. == Elokuvia == * Neljät häät ja yhdet hautajaiset (1994) * Madagascar Skin (1995) * Sliding Doors (1998) * The Hurricane (1999) * Muumio (1999) * Muumion paluu (2001) * Hullut hautajaiset (2002) * Lusitania: Murder on the Atlantic (2007) * Muumio: Lohikäärmekeisarin hauta (2008) * Hercule Poirot: Appointment with Death (2008) == Aiheesta muualla == * Luokka:Skotlantilaiset näyttelijät Luokka:Vuonna 1962 syntyneet Luokka:Elävät henkilöt
Gangut

Gangut (Гангут) on ollut neljän Venäjän keisarikunnan laivaston aluksen nimenä. Alukset on nimetty vuoden 1714 Hankoniemen edustalla käydyn Riilahden taistelun mukaan (). Venäläiset nimittävät Riilahden taistelua Hangon taisteluksi (Гангутское сражение, Gangutskoje sraženije). *Gangut (1719), 90-tykkinen linjalaiva *Gangut (1825), 84-tykkinen linjalaiva *Gangut (1890), rannikkopanssarilaiva *Gangut (1911), Gangut-luokan taistelulaiva == Lähteet ==
Grace Zabriskie

Graze Zabriskie (s. 17. toukokuuta 1941 New Orleans, Louisiana) on yhdysvaltalainen näyttelijä. Hän on esiintynyt monissa suosituissa yhdysvaltalaisissa elokuvissa ja televisiosarjoissa. Hänen isänsä perusti Lafitte’s Blacksmith Shopin ja Lafitte’s-kahvilan ja baarin Borboun Streetille New Orleansiin. Zabriskie on kertonut, että hänen nuoruudessaan heidän perheensä luona vierailivat Tennessee Williams, Gore Vidal ja Truman Capote. Zabriskie tunnettaneen parhaiten televisiourastaan. Näyteltyään Santa Barbara -saippuasarjassa hän esitti Laura Palmerin äitiä David Lynchin sarjassa Twin Peaks sekä sen jatkoksi tehdyssä elokuvassa Twin Peaks – Tuli kulje kanssani. Zabriskie on työskennellyt ajoittain radiossa ja tehnyt yhteistyötä radiossa dramaatikko-monologisti Joe Frankin kanssa. Hänellä on kaksi tytärtä. == Valikoitu filmografia == * Norma Rae (1979) * Eedenistä itään (minisarja, 1981) * Drugstore Cowboy (1989) * Child’s Play II (1990) * Twin Peaks (televisiosarja, 1990–1991) * Paistetut vihreät tomaatit (1991) * Matkalla Idahoon (1991) * Twin Peaks – Tuli kulje kanssani (1992) * Intohimon iltapäivä (1995) * Puhallettu 60 sekunnissa (2000) * Kauna (2004) * Inland Empire (2006) == Aiheesta muualla == * Luokka:Yhdysvaltalaiset näyttelijät Luokka:Vuonna 1941 syntyneet Luokka:Elävät henkilöt
Gog ja Magog

Gog ja Magog (vanhassa Raamatun suomennoksessa Goog ja Maagog, tosin Agricolan ensimmäisessä Uuden testamentin suomennoksessa vuodelta 1548 ”Gog ja Magog”) ovat Raamatun mukaan kansoja, jotka lopun aikoina hyökkäävät Israelia vastaan. Tästä on mainintoja Hesekielin kirjassa ja Ilmestyskirjassa. Hesekielin kirjan luvuissa 38–39 kuvaillaan Gogin sotaa. Siinä Gog, jonka kotimaa on pohjoisen perillä, hyökkää monien muiden kansojen kanssa rauhassa asuvan Israelin kimppuun. Raamatun mukaan Goog kuitenkin tuhoutuu Jumalan yliluonnollisesta vaikutuksesta. Ilmestyskirjassa Gogin ja Magogin joukot edustavat Saatanaa, joka lyödään lopullisesti Harmageddonin taistelussa. Magog oli Raamatussa Jaafetin poika, ja eräiden tulkintojen mukaan hänestä polveutuisivat skyytit, slaavit, mongolit, unkarilaiset, irlantilaiset ja keltit. == Gog ja Magog uskonnoissa == Gog ja Magog mainitaan Koraanin 18. suurassa (Al-Kahf), missä Kaksisarvinen rakentaa raudasta ja pronssista muurin heitä vastaan. Hindulaisten Puranat tuntevat kenraalit Koka ja Vikoka, jotka taistelevat paholaisen puolella Kalkia vastaan, mutta tämä myytti on syntynyt vasta ajanlaskun aikana zarathustralaisuuden tuomiopäivämytologiasta ja/tai jonkin uskonnon kautta kulkeneista Hesekielin kirjan opeista. == Ehdotettuja kansoja == Profetiassa mainitut Gogiin liittyvät maat ja kansat ovat tuttuja Raamatun ja osittain myös maallisen historian perusteella. Yrityksistä huolimatta Gogia ei ole kuitenkaan onnistuttu samastamaan kehenkään historian tuntemaan maalliseen hallitsijaan. Hyvin usein tähän rooliin on ehdotettu Gygesiä, Vähä- Aasian länsiosassa sijainneen Lydian kuningasta, jota Assyrian hallitsijan Assurbanipalin aikakirjoissa nimitetään Gugguksi.D. Luckenbill, Ancient Records of Assyria and Babylonia, 1927, II osa, s. 297, 351, 352.. Gyges oli kuitenkin kuollut kymmeniä vuosia ennen kuin Hesekielin profetia kirjoitettiin, joten edellä mainittu samastaminen ei ole mahdollista. Lisäksi profetian mukaan Gogin hyökkäys tapahtuu ”vuosien lopulla”, ”päivien lopulla” (Hes 38:8, 16; vrt. Jes 2:2; Jer 30:24; 2Ti 3:1). Tämän vuoksi Gogin nimi on ilmeisesti arvoitus tai vertauskuva eikä kenenkään tunnetun ihmiskuninkaan tai -johtajan nimi. ==Katso myös== *Vihan ja ahdistuksen aika *Aleksanteri Suuri Koraanissa ==Lähteet== Luokka:Raamatun kansat Luokka:Islamilainen eskatologia Luokka:Juutalainen eskatologia Luokka:Kristillinen eskatologia
Tino

Tino on saari Ligurianmerellä Italian rannikolla Portoveneren kylän lähellä. Roomalaisaikana sen nimi oli Tyrus Major.The Cinque Terre and Portovenere. Easy Guide. ISBN 978-8888080406. Casa Editrice RotalSele srl. Milano 2008 == Historiaa == Spezianlahden suojeluspyhimyksen pyhän Venerion kerrotaan eläneen Tinon saarella 600-luvulla. Hänen kuolinpaikalleen pystytettiin pieni temppeli, ja pyhiinvaeltajat perustivat paikalle luostarin 1000-luvulla. Luostarin jäänteet voi erottaa saaren pohjoisrannikolla. == Kulttuurikohde == Tino muodostaa yhdessä Palmarian ja Tinetton saarten sekä Portoveneren kylän ja Cinque Terren rannikkoalueen kanssa Unescon maailmanperintökohteen. Saari on sotilasaluetta läheisen Naton tukikohdan takia, ja sillä on majakka. Tinolle päästetään vierailijoita vain kerran vuodessa, joten luonto säilyy varsin koskemattomana.UNESCO == Lähteet == == Aiheesta muualla == Luokka:Unescon maailmanperintökohteet Italiassa Luokka:Italian saaret Luokka:Liguria
Hoitovapaa

Hoitovapaa on vanhemmille tarjottu mahdollisuus ottaa vapaata vanhempainvapaan jälkeen. Sen aikana työsuhde ei katkea. Hoitovapaalla voidaan olla, kunnes lapsi täyttää kolme vuotta. Vanhemmilla on oikeus lasten kotihoidon tukeen, mutta varsinaista palkkaa ei hoitovapaan ajalta saa. Hoitovapaan voi käyttää joko toinen vanhempi kokonaan, tai vanhemmat voivat vuorotella sen pitämisessä. Jos perheessä on useampi lapsi, toinen vanhempi voi olla hoitovapaalla myös silloin, kun toinen pitää äitiys- tai vanhempainvapaata. Hoitovapaajakso on vähintään kuukauden, ja lain mukaan vanhemmilla on oikeus pitää hoitovapaa enintään kahdessa jaksossa. Joissain tilanteissa työnantajan kanssa voidaan sopia useammista jaksoista. Hoitovapaan pitämisestä on ilmoitettava työnantajalle vähintään kaksi kuukautta ennen vapaan alkamista, ellei muita perusteltuja syitä ole. == Osittainen hoitovapaa == Osittainen hoitovapaa tarkoittaa, että vanhemmilla on oikeus lyhentää työpäivänsä, esimerkiksi 6 tuntiin/päivä tai 30 tuntiin/viikko. Molemmilla vanhemmilla on oikeus osittaiseen hoitovapaaseen. Vanhemmat eivät voi kuitenkaan olla hoitovapaalla yhtä aikaa, vaan esimerkiksi niin, että toinen vanhempi hoitaa lasta maanantaina ja toinen vanhempi perjantaina. Ottovanhemmat voivat pitää alle kouluikäisen lapsensa hoitamiseksi hoitovapaata, kunnes adoptoinnista on kulunut 2 vuotta. ==Lähteet== * Sosiaali- ja terveysministeriö de:Elternzeit fr:Congé parental Luokka:Työoikeus
John Shadegg

John Shadegg (22. lokakuuta 1949 Phoenix, Arizona) on yhdysvaltalainen republikaanipoliitikko, joka edusti Arizonan kolmatta vaalipiiriä Yhdysvaltain edustajainhuoneessa vuodesta 1995 vuoteen 2011, kahdeksan kaksivuotiskautta. Shadegg palveli Arizonan ilmakansalliskaartissa vuosina 1969–1975. Hän valmistui Arizonan yliopistosta lakimieheksi vuonna 1975, jonka jälkeen hän toimi muun muassa Arizonan osavaltion oikeusministerin erikoisavustajana. Hän vastustaa veronkorotuksia ja joukkojen vetämistä Irakista. == Lähteet == Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Vuonna 1949 syntyneet Luokka:Elävät henkilöt
Faron Young

Faron Young (25. helmikuuta 1932 - 10\. joulukuuta 1996) oli suosittu yhdysvaltalainen country-laulaja. Young teki monia hittejä, joista suurimman osan kirjoitti hänen yhtyeensä viulisti Cotton Read. Hän toi esille myös monia muita uusia laulunkirjoittajakykyjä kuten Don Gibson, Willie Nelson ja Kris Kristofferson. Young syntyi lähellä Shreveportiahttp://www.countrystandardtime.com/d/column.asp?fn=COL_faronyoung.asp&c;=111, Louisianassa. Hänen uransa alkoi paikallisesta hyväntekeväisyyskerhossa, josta hänet löysi countrytähti Webb Pierce. Pierce toi hänet laulamaan radioon 1951. Hän teki sopimuksen Capitol Recordsin kanssa vuonna 1952 ja joutui samana vuonna armeijaan. Hän palasi siviiliin 1954. Muutaman seuraavan vuoden aikana hän julkaisi useita menestyskappaleita ja esiintyi kymmenessä elokuvassa. Elokuvarooleistaan hän sai lempinimen laulava sheriffi. Youngilla oli sopimus Grand Ole Opryssä 1952–1965. Hän oli nashvilleläisen lehden Music City Newsin toinen perustaja. Young teki itsemurhan fyysisen kuntonsa heiketessä. Hän oli kärsinyt masennuksesta ja alkoholismista. Postuumisti hänet nimitettiin Tennesseessä sijaitsevaan Country Music Hall of Fameen. ==Valikoitu diskografia== *Sweethearts Or Strangers (1957) *The Object Of My Affection (1958) *My Garden Of Prayer (1959 *The Young Approach (1961) *Faron Young Aims At The West (1963) *This Is Faron (1963) *Story Songs For Country Folks (1964) *Story Songs Of Mountains And Valleys (1964) *Falling In Love (1965) *Pen And Paper (1965) *It's A Great Live (1966) *Unmitigated Call (1967) *I'll Be Yours (1968) *I've Got Precious Memories (1969) *Whine Me Up (1970) *Leavin' And Say Goodbye (1970) *Step Aside (1971) *Faron Young Sings This Little Girl Of Mine (1972) *Just What I Had In Mind (1973) *This Time The Hurtin's On Me (1973) *Some Kind Of Woman (1974) *Chapter Two (1979) *Here's To You (1988) ==Lähteet== Luokka:Yhdysvaltalaiset countrymuusikot Luokka:Itsemurhan tehneet Luokka:Grammy-palkinnon saajat Luokka:Yhdysvaltalaiset laulajat Luokka:Vuonna 1932 syntyneet Luokka:Vuonna 1996 kuolleet
Matera

Matera on kaupunki Italian eteläosassa Basilicatan alueella. Matera on Materan maakunnan pääkaupunki. Siellä on noin 60 000 asukasta. == Kulttuuri == Materan katedraali on peräisin 1200-luvun lopulta. Matera on valittu Euroopan kulttuuripääkaupungiksi 2019. === Elokuvaus === Materan ympäristö on tunnettu kuvauskohde, ja se on toiminut monien filmien kuvauspaikkana. Alueella on kuvattu muun muassa elokuvat The Passion of the Christ, Matteuksen evankeliumi, Kristus pysähtyi Eboliin, The Omen, Wonder Woman ja 007 No Time to Die. Mariolina Venezian luoma suoraviivainen dekkarihahmo toimii Materan syyttäjänä tv-sarjassa Syyttäjä Imma Tataranni ().https://areena.yle.fi/1-64206245 == Materan luola-asumukset == Sassi di Matera, sananmukaisesti Materan kivet, on Materan vanhakaupunki. Sassissa on satoja huokoiseen kallioon koverrettuja asuntoja ja muun muassa kirkkoja, jotka ovat olleet tuhansia vuosia käytössä. Viime vuosikymmeninä niitä on kehitetty matkailukohteiksi. Materan luola-asumukset ja kirkkot on Unescon maailmanperintökohde (, ). == Keskeisiä nähtävyyksiä == Basilicata Matera1 tango7174.jpg|Sasso Barisanoa. Matera Caveoso.JPG|Sasso Caveoson vanhinta osaa. MateraSassi2005.jpg|Kivikautisia luolia vanhankaupungin läheisyydessä. Matera, Duomo.jpg|Materan katedraali. Matera - Convento di Sant'Agostino.JPG|Sant'Agostinon luostari. Matera san giovanni.JPG|San Giovanni Battistan kirkko. Matera - Castello Tramontano 2.jpg|Tramontanon linna. Palazzo Lanfranchi Matera.jpg|Palazzo Lanfranchi. == Liikenne == Matera on syrjässä valtaväyliltä. Materaan on Ferrovie Appulo Lucane -yhtiön junayhteys Barista sekä linja-autoyhteys muun muassa Barista, Napolista ja Salernosta. == Ystävyyskaupungit == Materan ystävyyskaupunkeja ovat: * Vigevano * Mantova * Cartagena * Petra * Toms River * Oulu == Lähteet == == Aiheesta muualla == *
Dan Joye

Dan Joye (s. 19. helmikuuta 1985 San Tome) on venezuelalaissyntyinen yhdysvaltalainen ohjaskelkkailija, joka alkoi kilpailla vuonna 1995. Joyen paras sijoitus MM-kilpailuissa on kuudes Park Cityssä Utahissa vuonna 2005 parikilpailussa. Vuotta myöhemmin Joye osallistui Torinon olympialaisiin, joissa hän menestyi kohtuullisesti sijoittuen kahdeksanneksi miesten parikilpailussa. Joye asuu Carmelissa New Yorkissa. Luokka:Yhdysvaltalaiset ohjaskelkkailijat Luokka:Vuonna 1985 syntyneet Luokka:Elävät henkilöt
Kärsänuoliainen

Kärsänuoliainen (Acantopsis choirorhynchos) on Kaakkois-Aasian joissa ja järvissä tavattava pitkulainen kala. Sitä pidetään myös akvaariokalana, samoin kuin lähilajeja, joita on vaikea erottaa toisistaan. == Koko ja ulkonäkö == Kärsänuoliainen on matomainen kala, joka voi kasvaa luonnossa 30 cm pitkäksi, akvaario-oloissa se kasvaa harvoin yli 20-senttiseksi. Sen iho on laikukas, kuono kaartuu alaspäin, mistä kala on saanut nimensä. == Alkuperä == Kärsänuoliainen elää luonnonvaraisena Kaakkois-Aasian joissa ja järvissä Intiasta Indonesiaan ulottuvalla alueella. ==Kärsänuoliainen akvaariokalana== === Käyttäytyminen ja lisääntyminen === Kärsänuoliaisilla on vauhko ja äkkinäinen luonne, ne pelästyvät helposti suurempia kaloja. Ne siivilöivät ja seulovat taukoamatta pohjahiekkaa kidustensa läpi yrittäen löytää makupaloja. Kärsänuoliaiset ovatkin hyvä aasialainen vaihtoehto monnisille suurempaan akvaarioon. Akvaarion tulisi olla vähintään 140 litraa, mielellään yli 300 litraa pienelle parvelle. Kärsänuoliainen viihtyy parhaiten kun niitä on 6 tai enemmän samassa akvaariossa. Ne ovat päivä- ja hämäräaktiivisia, yleensä nuoret yksilöt liikkuvat vanhoja runsaammin päivisin. Varsinkin vanhemmat yksilöt, mutta myös nuoremmat yksilöt kaivautuvat usein pohjahiekkaan niin että vain silmät pistävät esille. Akvaariossa suositellaan pidettäviksi pinnalla kelluvia kasveja, jotka luovat varjoisia sopukoita. Myös matalat kasvit, kuten melalehtiryhmät ovat kärsänuoliaisille tärkeitä piilopaikkoja. Toisaalta pohjaan istutetut kasvit nousevat helposti pintaan nuoliaisten kaivautuessa niiden alle. Jos kasveja haluaa pitää pohjassa, ne onkin istutettava ruukkuihin, tai niiden on annettava juurtua hyvin ennen kärsänuoliaisten tuomista akvaarioon. === Vesiolot ja ravinto === Kärsänuoliaiselle suositellaan veden lämpötilaksi varsin lämmintä 25-28 °C, pH:ksi 6.5–7.8 ja kovuudeksi dGH 6.0–12.0.Aqua-fish.net Kärsänuoliainen ei ole nirso ruokansa suhteen. Eläinperäinen ruoka kuten tubifex-madot ovat hyväksi. == Lähteet == == Aiheesta muualla == *Harrastajan sivu Luokka:Piikkinuoliaiset Luokka:Akvaariokalat
Olli Seppälä

Olli Seppälä (s. 24. marraskuuta 1957 Helsinki) on suomalainen kirjailija ja toimittaja. Koulutukseltaan hän on filosofian maisteri pääaineena teatteritiede, sivuaineena dogmatiikka. Seppälä on ollut toimittajana Kirkko ja kaupungissa, päätoimittajana Askelessa ja Ilossa, sekä toimituspäällikkönä Kotimaassa, päätoimittajana Kotimaa24-uutissivustolla sekä julkaisupällikkönä. Seppälä on kirjoittanut runsaasti kirja- ja teatteriarvosteluja sekä kulttuurijuttuja. Seppälän kirjallinen tuotanto, yli 20 kirjaa on monipuolinen, hänen aiheitaan ovat olleet muun muassa enkelit ja Jeesus- elokuvat. Hän on koonnut kirkollisia kaskuja ja suomalaisten kokemuksia esimerkiksi ihmeistä, slangintanut Katekismuksen, kirjoittanut hautamuistomerkkien symboliikasta ja ajan käsitteen haltuun ottamisesta sekä julkaissut kaksi runokokoelmaa. Seppälän tuoreimpia kirjoja on näyttelijä- ohjaaja Kari Hakalan henkilökuva Kari Hakala. Kiihko ja kutsumus. Seppälän kustantajana on yhtä kirjaa lukuun ottamatta ollut Kirjapaja. == Teokset == * * * * * * * * * * * * * * * * * * * * * * * * * * * == Aiheesta muualla == * Olli Seppälän kirjallisuusaiheinen blogi * Olli Seppälän kelloaiheinen blogi Luokka:Suomalaiset kirjailijat Luokka:Suomalaiset toimittajat Luokka:Vuonna 1957 syntyneet Luokka:Elävät henkilöt
Selma (Alabama)

Selma on kaupunki Alabaman osavaltiossa Yhdysvalloissa. Kaupungissa asui 20 512 asukasta vuoden väestönlaskennassa. Kaupungin pinta-ala on 37,4 neliökilometriä, josta vesistöjä on 1,5 neliökilometriä. Kaupungin korkeus merenpinnasta on 38 metriä. Selma on Dallasin piirikunnan pääkaupunki. Kaupunki sijaitsee Alabamajoen rannalla. Selman kaupunki on tunnettu erityisesti vuonna 1965 kaupungista liikkeelle lähteneistä, mustien kansalaisoikeuksia ajaneista mielenosoitusmarsseista.http://southernspaces.org/2008/selma-bridge-always- under-construction Yhdysvaltain sisällissodan aikana Selman rautaruukki ja valimo olivat merkittäviä sotatarvikkeiden tuottajia konfederaatiolle.Encyclopedia of Alabama: Selma Sodan lopulla kaupungissa käytiin taistelu, jossa unionin joukot James H. Wilsonin johtamina voittivat Nathan Bedford Forrestin alaiset konfederaation joukot. Kaupungissa on kuvattu vuoden 1968 elokuva Sydän on yksinäinen harhailija. == Lähteet == Luokka:Alabaman kaupungit
Monster (yhtye)

Monster oli kuusijäseninen ruotsalainen ska punk -yhtye, joka julkaisi kaksi albumia ja joitakin EP:itä. Yhtye hajosi vuonna 2000. Yhtyeen laulaja Moneybrother (oik. Anders Wendin) on nyt soolouralla, ja muut yhtyeen jäsenet yhtyeessä The Concretes. ==Jäsenet== * Anders (laulu/kitara) * Viktor (trumpetti/laulu) * Glenn (rummut/laulu) * Krille (basso/laulu) * Per (urut) * Gustav (saksofoni/laulu) == Diskografia== ===Ep:t=== *Honour Your Friends, 1995 *Looking For a Fight, 1997 *You'll Be Sorry, 1997 ===Albumit=== *Rockers Delight, 1997 *A Brief History Of Monster, 1998 *Gone, Gone, Gone/A Bash Dem, 1999 Luokka:Ruotsalaiset punkyhtyeet Luokka:Ska-yhtyeet
Ann B. Davis

Ann Bradford Davis (3. toukokuuta 1926 – 1. kesäkuuta 2014) oli yhdysvaltalainen näyttelijä. Hän voitti esiintymisillään The Bob Cummings Show'ssa kaksi parhaan naiskomediasivuosan Emmy-palkintoa vuosina 1957 ja 1959. Myöhemmällä urallaan Davis esiintyi muun muassa The Brady Bunch -tilannekomediasarjassa. Davis syntyi Schenectadyssä, New Yorkin osavaltiossa ja valmistui Michiganin yliopistosta vuonna 1948. Hänellä on kaksossisar Harriet. Iäkäs Davis oli aktiivinen episkopaalipiireissä. Hänellä on tähti Hollywood Walk of Famella. Davis kuoli 88-vuotiaana 1. kesäkuuta 2014 kovakalvonalaiseen verenvuotoon kaaduttuaan kylpyhuoneessaan Texasissa Yhdysvalloissa. == Lähteet == == Aiheesta muualla == * Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Primetime Emmy -palkinnon saajat Luokka:Hollywood Walk of Fame Luokka:Vuonna 1926 syntyneet Luokka:Vuonna 2014 kuolleet
Askel

Askel on vuonna 1984 perustettu hengellisyyttä, hyvinvointia ja luontosuhdetta painottava aikakauslehti. Sen ensimmäinen kustantaja oli A-lehdet yhdessä Suomen Lähetysseuran kanssa, sittemmin lehteä kustansi Uusi Suomi ja vuodesta 1989 alkaen Kustannus-Osakeyhtiö Kotimaa. Vuoden 2022 alusta kustantaja on Sacrum-Kotimaa. Askelen ideoija ja ensimmäinen päätoimittaja oli Olli Valtonen 1984–1989, häntä seurasivat Hannu Nyman 1989–1995, Olli Seppälä 1995–1998, Pirjo Wesaniemi 1998-2017, Mari Teinilä 2017–2022 ja Freija Özcan joulukuusta 2022 lähtien. Askel ilmestyy 11 kertaa vuodessa, heinä–elokuun lehti on paksumpi kaksoisnumero. Se julkaisee haastatteluja ja kolumneja, vakiosisältöön kuuluvat kirjeenvaihtopalsta, rukouspalvelupalsta ja sanaristikko. ==Historiaa== A-lehtien ja Suomen Lähetysseuran yhdessä perustaman Askel-lehden piti alkuperäisten suunnitelmien mukaan tuottaa rahaa molemmille osapuolille. Alkuvuosien aikana Lähetysseura joutui kuitenkin sijoittamaan lehteen yhä suurempia summia saamatta mitään takaisin. Levikkitavoite muutaman vuoden kuluttua oli asetettu jopa sataan tuhanteen kappaleeseen, mutta todellisuudessa sen tilaajalevikki vuoden 1985 paikkeilla oli vain 8 500 ja irtonumeromyynti noin 5 000 kappaletta. A-lehdet halusi luopua yhteistyöstä, ja neuvotteluja jatkosta käytiin ainakin Kotimaa-yhtiön ja Valittujen Palojen kanssa. Vuonna 1986 päästiin sopimukseen Uuden Suomen kanssa. Levikki oli tuolloin noin 25 000 kappaletta, kun kannattava toiminta olisi vaatinut noin 40 000:n levikin. == Lähteet == ==Aiheesta muualla== * Askel-lehden verkkosivut Luokka:Suomalaiset kristilliset aikakauslehdet Luokka:Suomen Lähetysseura
Bạch Đằngin taistelu

Bạch Đằngin taistelu oli Vietnamin–mongolien sodan taistelu, joka käytiin mongolien ja vietnamilaisten välillä vuonna 1288 Bạch Đằngissa, Vietnamissa. Se oli viimeinen mongolien ja vietnamilaisten välinen taistelu. Luokka:1280-luku Luokka:Taistelut Luokka:Vietnamin sotahistoria
Vincent Pastore

Vincent Pastore (s. 14. heinäkuuta 1946) on yhdysvaltalainen näyttelijä. Hän on esiintynyt usein mafioson roolissa. Pastore tunnetaan parhaiten Salvatore "Big Pussy" Bonpensieron roolista televisiosarjassa Sopranos. == Elämä ja ura == Pastore syntyi New Yorkin Bronxissa ja opiskeli Pacen yliopistossa. Hän on etnisyydeltään italialainen. Ennen näyttelijänuraa hän toimi limusiinin kuljettajana ja yökerhon omistajana. Pastore aloitti uransa näyttelijänä 1980-luvun lopulla, esiintyen lähinnä pienissä rooleissa muun muassa elokuvissa Mafiaveljet (1990), Heräämisiä (1990), Carlito’s Way (1993) ja Sinisilmä-Mickey (1999). Uran käännekohta oli Salvatore "Big Pussy" Bonpensieron rooli Sopranos-televisiosarjassa. Rooli toi Screen Actors Guild -palkinnon vuonna 1999. Sopranosin jälkeen Pastore on esiintynyt lukuisissa elokuvissa ja televisiosarjoissa, usein gangsterin roolissa. == Osittainen filmografia == === Elokuva === * The Jerky Boys (1995) *Sinisilmä-Mickey (1999) *Hurricane (1999) *Two Family House (2000) * Hain tarina (2004) * Revolver (2005) * Mafiaperhe (2013) * Bully (2018) *Stano (2019) === Televisio === * Kova laki (1992–1996) * Gotti (1996) * Sopranos (1999–2007) * Rantojen kunkku (2000–2002) * Queens Supreme (2003) * Oikeus ja kohtuus (2004) * General Hospital (2008) * Kaksi kunkkua (2010–2012) * Havaiji 5-0 (2018) *Wu- Tang: An American Saga (2019) == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1946 syntyneet Luokka:Elävät henkilöt Luokka:Amerikanitalialaiset Luokka:SAG-palkinnon saajat
Ilo (lehti)

Ilo on vuosina 2005–2007 ilmestynyt Kotimaa-lehden liite, joka ilmestyi myös itsenäisenä lehtenä. Ilon ideana oli tarjota evankelisluterilaisille seurakunnille mahdollisuus liittää niiden omat tiedotussivut osaksi emolehteä. Ilosta ilmestyikin useita eri versioita. Muun muassa Forssan seurakunnan oma lehti alkoi ilmestyä Ilon mukana. Ilon päätoimittajana toimi Olli Seppälä. Lehti lopetettiin taloudellisesti kannattamattomana vuoden 2007 lopussa. Ilo poikkesi perinteisistä kristillisistä lehdistä muun muassa siinä, että se oli suunnattu erityisesti työikäiselle väestölle ja käsitteli myös henkisyyden kysymyksiä. Iloa oli jaossa kahtena kesänä myös tiekirkoissa. Suurimmillaan Ilon painos oli yli 150 000\. Ilon erikoisnumerona ilmestyi vuoden 2008 alussa Hääilo. Luokka:Suomalaiset kristilliset lehdet
Fushimin linna

thumb|240px|Fushimin linna. Fushimin linna (), myös Momoyaman linna () tai Fushimi-Momoyaman linna, on linna Fushimin suuralueella Kiotossa, Japanissa. Nykyinen rakennus on vuonna 1964 valmistunut kopio alkuperäisestä Toyotomi Hideyoshin rakentamasta linnasta. Alun perin linnan rakennustyöt aloitettiin vuonna 1592, vuosi sen jälkeen, kun Hideyoshi oli jäänyt eläkkeelle sijaishallitsijan virasta. Linna valmistui vuonna 1594. Sitä oli rakentamassa 20 000–30 000 työläistä 20 Japanin provinssista. Vaikka ulkoapäin rakennus vaikutti sotilaalliselta linnalta, se oli tarkoitettu Hideyoshin eläkepalatsiksi ja sisustettiinkin se mukaiseksi. Se on erityisen tunnettu teeseremoniahuoneestaan, jossa sekä seinät että välineet oli peitetty lehtikullalla. Linnan oli tarkoitus isännöidä Hideyoshin ja kiinalaisten diplomaattien välisiä rauhanneuvotteluita, joissa yritettiin päättää seitsenvuotinen sota Korean kanssa, mutta maanjäristys tuhosi linnan täydellisesti vain kaksi vuotta sen valmistumisen jälkeen. Linna rakennettiin kuitenkin pian uudelleen, ja sen sai hallintaansa Torii Mototada, Tokugawa Ieyasun vasalli. Vuonna 1600 linna kukistui kuuluisassa piirityksessä, jota johti Ishida Mitsunari. Torii Mototada puolusti linnaa urhoollisesti yhdentoista päivän ajan, viivyttäen Ishidan joukkoja ja antaen herralleen aikaa koota oma armeijansa. Sillä oli ratkaiseva vaikutus Sekigaharan taisteluun, joka käytiin pian piirityksen jälkeen ja joka merkitsi Tokugawa Ieyasun lopullista voittoa kilpailijoistaan. Vuonna 1623 linna hajotettiin ja monet sen huoneet ja rakennukset liitettiin muihin linnoihin ja temppeleihin ympäri Japania. Kiotolaisessa Yōgen-inin temppelissä on veritahrainen katto, joka oli ollut käytävän lattia Fushimin linnassa paikalla, jossa Torii Mototada oli tehnyt muiden linnan puolustajien kanssa Seppukun eli rituaalisen itsemurhan. Linnaa ei rakennettu uudelleen ennen kuin vuonna 1964, kun siitä tehtiin kopio pääosin betonista aivan alkuperäisen paikan lähelle. Uusi rakennus toimi Toyotomi Hideyoshin elämää esittelevänä museona, mutta se suljettiin yleisöltä vuonna 2003. == Lähteet == Luokka:Japanin linnat Luokka:Kioton rakennukset ja rakennelmat
Ilo (täsmennyssivu)

Ilo voi tarkoittaa ainakin seuraavia: * ilo, tunne * Ilo, etunimi * ILO eli Kansainvälinen työjärjestö * Ilo, kaupunki Perussa * Ilo, Kotimaa-lehden liite * Ilo, Piirpauke-yhtyeen albumi * Kauppakeskus Ilo, kauppakeskus Ylöjärvellä * Ilo, Vilénin tehtaat -yhtiön polkupyörämerkki * Ilo, sukunimenä: ** Maija Karhinen-Ilo (s. 1966), suomalainen kansanmuusikko, säveltäjä ja musiikkipedagogi ** Miikka Ilo (s. 1982), suomalainen jalkapalloilija * .
Ulrike Maisch

Ulrike Maisch (s. 21. tammikuuta 1977) on saksalainen kestävyysjuoksija, joka keskittyy pitkille matkoille. Maisch voitti maansa mestaruuden puolimaratonilla vuonna 2002 ja sijoittui EM-kotikisoissaan Münchenissä kahdeksanneksi maratonilla. Seuraavana vuonna hän sijoittui Pariisin MM- maratonilla kahdenneksikymmenenneksi. Maisch juoksi maratonilla Euroopan- mestaruuskisoissa 2006 kultaa ajalla 2.30.01, joka on hänen ennätyksensä. == Ennätykset == * 5 000 metriä: 15.58,17 (2004) * 10 000 metriä: 33.44,78 (2004) * Puolimaraton: 1.12.41 (2004) * Maraton: 2.30.01 (2006) == Lähteet == * Luokka:Saksalaiset kestävyysjuoksijat Luokka:Vuonna 1977 syntyneet Luokka:Elävät henkilöt
Myrskyntuoja

__NOTOC__ Myrskyntuoja on Teräsbetonin kolmas albumi. Se ilmestyi 19. maaliskuuta 2008. Levyn ensimmäinen single on Suomen edustuskappaleeksi vuoden 2008 Eurovision laulukilpailuun valittu ”Missä miehet ratsastaa”, josta on julkaistu myös musiikkivideo. Albumi oli parhaimmillaan Suomen albumilistalla ykköstilalla. Myrskyntuoja oli julkaisuviikollaan 12/2008 YleX:n viikon levy. Albumi on myynyt yli 17 000 kappaletta eli kultalevyyn oikeuttavan määrän. == Kappaleet == == Kokoonpano == * Jarkko Ahola – laulu, basso * Arto Järvinen – kitara, (myös duetto Aholan kanssa kappaleessa ”Kuumilla porteilla”) * Jari Kuokkanen – rummut * Viljo Rantanen – kitara == Arvostelut == * Dome.fi: Dome.fi: Levyarvio * Nyt.fi: Nyt.fi: Levyarvio * Imperiumi: 8/10Teräsbetoni - Myrskyntuoja Viitattu 3.1.2023. * Rumba: negatiivinenRumba: Levyarvio * Soundi: Soundi: Levyarvio * V2.fi: V2.fi: Levyarvio == Lähteet == == Aiheesta muualla == * * Luokka:Vuoden 2008 albumit Luokka:Teräsbetonin albumit Luokka:Hiili Hiilesmaan tuottamat albumit
Renniini

Renniini eli kymosiini on imeväisikäisten nisäkkäiden mahalaukun pohjukkaosan erittämä entsyymi, joka katalysoi maidon kaseiiniproteiiniin pilkkoutumista. Kaseiinin pilkkoutuminen aiheuttaa maidon proteiinien koaguloitumisen, jonka seurauksena maito jää pidemmäksi aikaa mahalaukkuun, jotta proteiineja pilkkovalla pepsiinillä on enemmän aikaa toimia. Renniiniä käytetään myös juustonvalmistuksessa. Naudan kymosiini-geeni on pystytty siirtämään yhdistelmä-DNA-tekniikan avulla mikro-organismeihin. Kymosiinin tuottaminen mikro-organismeilla on nykyisin halvempaa ja tehokkaampaa verrattuna aikaisempiin tapoihin. Kymosiiniä tuotetaankin nykyään lähinnä sieni- tai bakteeriviljelmien avulla. Mikrobeilla tuotettu juoksute sisältää lähinnä kymosiiniä. Eläinperäisessä juoksuttimessa on myös muitakin entsyymejä. Sienistä Aspergillus niger ja Kluyveromyces lactis ja bakteereista Escherichia coli ovat yleisimmät mikro-organismit, joita käytetään nykyisin kymosiinin tuotannossa. Renniinin CAS-numero on 9001-98-3 ja EC-numero 3.4.23.4. == Lähteet == == Aiheesta muualla == *Kyoto Encyclopedia of Genes and Genomes (KEGG): Chymosin, EC 3.4.23.4 *UniProt P00794, Chymosin *ChemBlink: Rennin Luokka:Hydrolaasit Luokka:Ruoansulatus
British South Africa Company

British South Africa Company, BSAC oli Cecil Rhodesin Englannin Itä-Intian kauppakomppanian mallin mukaan perustama yhtiö, jonka tarkoituksena oli eteläisen Afrikan sisämaan kolonisointi ja hallinta. Luokka:Brittiläinen imperiumi Luokka:Etelä-Afrikan historia Luokka:Kauppakomppaniat
Punasuutetra

Punasuutetra (Hemigrammus rhodostomus) on tetrojen heimoon kuuluva kala, jota kutsutaan joskus myös romminokaksi. Romminokka-nimi on liitetty muihinkin sukulaislajeihin, etenkin punapäätetraan Hemigrammus bleheri. == Koko ja ulkonäkö == Punasuutetra on noin 5 cm pitkä. Vartalon yleisväri on läpikuultavan hopeanharmaa, pään etuosa on kirkkaanpunainen, mutta punainen ei ulotu kiduskannen yli. Evät ovat isot ja kaarevat, pyrstö mustakeltaraitainen. Keskimmäinen musta raita jatkuu hentona myös vartalon puolelle. Punapäätetrasta lajin erottaa hiukan isompana, tämän mustan raidan takia sekä joskus punaisesta värialueesta. == Alkuperä == Punasuutetra on kotoisin Etelä- Amerikasta Amazonin ja Orinoco-joen vesistöstä == Käyttäytyminen ja lisääntyminen == Punasuutetraa pidetään vaikeana saada lisääntymään akvaariossa. Se vaatii lisääntyäkseen pehmeää, hiukan hapanta vettä ja pusikkoisia kasveja, joiden joukkoon se sirottelee mätinsä.Aquatic Community == Vesiolot ja ravinto == Punasuutetra viihtyy monenlaisissa lämpötiloissa: 23,0–29,0 °C. Sopiva happamuus on pH 6,0–7,5.Aqua-fish.net Myöskään ruoan suhteen se ei ole turhantarkka; hiutaleet käyvät mainiosti. == Lähteet == Luokka:Akvaariokalat Luokka:Tetrat
Delroy Lindo

Delroy Lindo (s. 18. marraskuuta 1952 Lontoo, Englanti) on Tony- ja Screen Actors Guild Award -palkintoehdokkaana ollut ja Satellite Awardilla palkittu yhdysvaltalainen näyttelijä. Parhaiten hänet tunnetaan rooleistaan elokuvissa Oman elämänsä sankari ja Get Shorty. == Elämäkerta == === Varhaisvuodet === Lindo syntyi Elthamissa Lontoossa ja varttui Lewishanmissa. Hänen vanhempansa olivat muuttaneet Englantiin Jamaikalta. Hänen äitinsä oli lastenhoitaja, ja hänen isänsä työpaikka vaihteli. Viisivuotiaana Lindo näytteli muutamassa paikallisessa näytelmässä. Teini-ikäisenä hän ja hänen äitinsä muuttivat Torontoon Kanadaan ja kun hän oli 16, he muuttivat San Franciscoon, missä Lindo suoritti tutkinnon American Conservatory Theather -nimisessä opistossa. === Näyttelijänura === Lindon elokuvadebyytti oli vuonna 1976 ilmestyneessä brittikomediassa Find the Lady, jonka ansiosta hän sai kaksi uutta elokuvaroolia. Toinen oli armeijan kersantin rooli elokuvassa More American Graffiti (1979), minkä jälkeen hän jätti näyttelemisen kymmeneksi vuodeksi keskittyäkseen teatterin tuotantoon. Vuonna 1982 hänen ensiesiintymisensä Broadwayllä oli näytelmässä Master Harold and the Boys, jonka ohjasi näytelmän kirjoittaja Athol Fugard, ja vuonna 1988 Lindo sai Tony-ehdokkuuden osastaan näytelmässä Joe Turners Come and Gone. == Filmografia == *Find the Lady (1976) *More American Graffiti (1979) *The Blood of Heroes (1990) *Malcolm X (1992) *Bound by Honor (1993) *Crooklyn (1994) *Clockers (1995) *Congo (1995) *Get Shorty (1996) *Ransom – lunnaat (1996) *Broken Arrow – operaatio erämaassa (1996) *Soul of the Game (1996) *A Life Less Ordinary (1997) *Paholaisen asianajaja (1997) *Oman elämänsä sankari (1999) *Puhallettu 60 sekunnissa (2000) *Romeon on kuoltava (2000) *The One (2001) *Ryöstö (2001) *Viimeinen linnoitus (2001) *The Core (2003) *Wondrous Oblivion (2003) *Domino (2005) *This Christmas (2007) == Aiheesta muualla == * *Tietoa ja kuvia Lindosta Luokka:Englantilaiset näyttelijät Luokka:Yhdysvaltalaiset näyttelijät Luokka:Vuonna 1952 syntyneet Luokka:Elävät henkilöt